CELEX: 62008TN0060
Language: lt
Date: 2009-01-12 00:00:00
Title: Byla T-60/08 P 2009 m. sausio 12 d. Georgi Kerelov pateiktas apeliacinis skundas dėl 2007 m. lapkričio 29 d. Tarnautojų teismo sprendimo byloje F-19/07 Kerelov prieš Komisiją

21.3.2009   
            
            
               LT
            
            
               Europos Sąjungos oficialusis leidinys
            
            
               C 69/39
            
         2009 m. sausio 12 d. Georgi Kerelov pateiktas apeliacinis skundas dėl 2007 m. lapkričio 29 d. Tarnautojų teismo sprendimo byloje F-19/07 Kerelov prieš Komisiją
   
   (Byla T-60/08 P)
   (2009/C 69/91)
   Proceso kalba: prancūzų
   Šalys
   
      Apeliantas: Georgi Kerelov (Pazardžikas, Bulgarija), atstovaujamas advokato A. Kerelov
   
      Kita proceso šalis: Europos Bendrijų Komisija
   Apelianto reikalavimai
   
               —
            
            
               Panaikinti 2007 m. lapkričio 29 d. Europos Sąjungos Tarnautojų teismo sprendimą byloje F-19/07, Kerelov prieš Komisiją;
            
         
               —
            
            
               patenkinti apelianto pirmojoje instancijoje pateiktus reikalavimus;
            
         
               —
            
            
               priteisti iš atsakovės visas bylinėjimosi išlaidas.
            
         Apeliacinio skundo pagrindai ir pagrindiniai argumentai
   Šiuo apeliaciniu skundu apeliantas prašo panaikinti 2007 m. lapkričio 29 d. Tarnautojų teismo sprendimą, priimtą byloje Kerelov prieš Komisiją, F-19/07, kuriuo atmetamas ieškinys, kuriuo apeliantas prašė, viena vertus, panaikinti bendrojo konkurso EPSO/AD/43/06 komisijos sprendimus neįtraukti jo į šio konkurso rezervo sąrašą ir jį iš jo pašalinti bei, kita vertus, atlyginti nuostolius dėl tariamai patirtos žalos.
   Pagrįsdamas savo apeliacinį skundą apeliantas nurodo dešimt pagrindų, kurie susiję su:
   
               —
            
            
               principų, kuriais vadovaujamasi administraciniame procese dėl įrodymų, pažeidimu tiek, kiek Tarnautojų teismas perkėlė įrodinėjimo naštą;
            
         
               —
            
            
               rungimosi principo pažeidimu tiek, kiek Tarnautojų teismas nesuteikė apeliantui pakankamą terminą pateikti pastabas dėl dviejų naujų prie bylos medžiagos pridėtų dokumentų;
            
         
               —
            
            
               proceso viešumo principo pažeidimu tiek, kiek Tarnautojų teismas nesurengė naujo posėdžio po to, kai buvo pateikti nauji dokumentai;
            
         
               —
            
            
               nešališkumo pareigos pažeidimu tiek, kiek Tarnautojų teismas nesiėmė būtinų priemonių bylos medžiagai išnagrinėti;
            
         
               —
            
            
               teisės klaida tiek, kiek Tarnautojų teismas traktavo, kad teisę pašalinti kandidatą turi konkurso komisija, o ne Europos personalo atrankos tarnybos (EPSO) direktorius;
            
         
               —
            
            
               teisės klaida tiek, kiek Tarnautojų teismas traktavo, kad draudimas konkurso kandidatams kontaktuoti su komisijos nariais pasibaigia rezervo sąrašo paskelbimo Europos Sąjungos oficialiajame leidinyje momentu, o ne komisijai pabaigus darbą;
            
         
               —
            
            
               materialinės administracinės teisės principų pažeidimais patvirtinant 2007 m. vasario 2 d. komisijos sprendimą pašalinti ieškovą iš konkurso tiek, kiek:
               
                           —
                        
                        
                           prie bylos medžiagos nebuvo pridėtas minėto sprendimo originalas;
                        
                     
                           —
                        
                        
                           minėtame sprendime nėra pakankamai tikslių motyvų, kad jo adresatas galėtų susipažinti aplinkybėmis, kurios yra šio sprendimo pagrindas; ir
                        
                     
                           —
                        
                        
                           konkurso komisija nepasiūlė apeliantui pateikti paaiškinimų dėl aplinkybių, kuriomis jis kaltinamas, t.y. dėl dviejų laiškų konkurso komisijai nusiuntimo;
                        
                     
         
               —
            
            
               visų kitų teisės nuostatų pažeidimo, kurį galėjo padaryti Tarnautojų teismas, patikrinimu ex officio.